ai4bharat/Pralekha huggingface dataset:
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్ -19 రోగుల కేంద్ర నాడీ వ్యవస్థపై ప్రభావం చూపి వాసన మరియు రుచి కోల్పోయేలా చేస్తుందని తేల్చిన అధ్యయనం
జోధ్ పూర్కు చెందిన ఇండియన్ ఇనిస్టిట్యూట్ ఆఫ్ టెక్నాలజీ  కోవిడ్ -19 వైరస్ పై చేసిన అధ్యయనంద్వారా పలు విషయాలు తెలుస్తున్నాయి. ఈ సంస్థ సైంటిస్టుల బృందంగా తాజాగా ఒక పత్రాన్ని విడుదల చేసింది. కోవిడ్ -19 వైరస్ సార్స్ -సివోవి -2 అనేది... రోగిలోని కేంద్ర నాడీ వ్యవస్థపై ప్రభావం చూపుతుందని, రుచి, వాసన శక్తి కోల్పోతామని ఐఐటి పరిశోధకుల అధ్యయనంలో తేలింది. అంతే కాదు మెదడులో అంతర్భాగంగా వుండే నిర్మాణాలు ఈ వైరస్ తాకిడి కారణంగా తీవ్రస్థాయిలో దెబ్బతినే ప్రమాదముందని కూడా ఐఐటి శాస్త్రవేత్తల అధ్యయనం చెబుతోంది.
హెచ్ ఏ సి 2 అనే మనిషిలోని ప్రత్యేకమైన రిసెప్టర్ తో సార్స్ - సివో వి-2 వైరస్ కలిసిపోతుందని..దానికి ఈ రిసెప్టర్ ఓ గడపలాంటిదని ఐఐటికి చెందిన డాక్టర్ సుర్జీత్ ఘోష్ ఆయన బృంద సభ్యులు తెలిపారు. శరీరంలోని అన్ని అవయవాల్లో ఈ రిసెప్టర్ వుంటుంది.
నోరు, ముక్కు ద్వారానే ఎక్కువగా వైరస్ శరీరంలోకి చేరుకుంటుంది. ముందుగా ముక్కు, నోటిపై దాడి చేసే వైరస్ అక్కడ వుండే వాసన, రుచికి కారణమయ్యే నిర్మాణాలపై ప్రభావం చూపి మనకు వాసన, రుచి లేకుండా చేస్తుంది.
జోధ్ పూర్ ఐఐటి పరిశోధకులు ...కోవిడ్ -19 వైరస్ అనేది మనిషి శరీరంలోని న్యూరాన్లపై చూపే ప్రభావాన్ని అర్ధం చేసుకోవడంద్వారా చికిత్సా వ్యూహాలను తమ అధ్యయన పత్రంలో సూచించారు.
కోవిడ్ -19 వైరస్ బారిన పడిన ఓ రోగి మెదడు స్కాన్లపై  ఈ మధ్యనే జరిగిన అధ్యయనాన్ని జోధ్ పూర్ ఐఐటి బృందం తమ అధ్యయన పత్రంలో ప్రస్తావించింది. వైరస్ కారణంగా మెదడు సరిగా పని చేయకపోవడం తదితర సమస్యలతోపాటు కేంద్ర నాడీ వ్యవస్థపై ప్రభావం ఎలా వుంటుందనేదానిపై కూడా ఈ అధ్యయనం తెలియజేసింది. కోవిడ్ -19 వైరస్ అనేది మెదడులోని మెడుల్లా అబ్లాంగేటాను పూర్తిగా నాశనం చేస్తుందని కూడా సైంటిస్టులు చెబుతున్నారు. ఈ మెడుల్లా అబ్లాంగేటా అనేది మనిషి శ్వాస, హృదయం, రక్త నాళాల పనిని నియంత్రిస్తుంది.
ఎలాంటి లక్షణాలు కనబరచకపోయినా శరీరంలో వైరస్ వున్నవారిని అసింప్టమాటిక్ క్యారియర్స్ అంటారు. వీరు వాసన, రుచి శక్తి కోల్పోగానే వెంటనే క్వారంటైన్ లోకి అంటే స్వీయనిర్బంధంలోకి వెళ్లిపోవాలి. ఆ తర్వాత నెఫ్రాలజిస్టులను కలవాలని సైంటిస్టులు చెబుతున్నారు.
శరీరంలోని పలు భాగాలపై వైరస్ చూపే ప్రభావం గురించి తెలుసుకోవడం చాలా ముఖ్యమని పరిశోధకులు చెబుతున్నారు. దీని ద్వారానే చికిత్స ఎలా వుండాలనేది నిర్ణయించవచ్చని వారు తెలియజేశారు. శరీరంలోని న్యూరాన్ల వ్యవస్థపై ప్రభావం చూపుతున్న వైరస్ స్వభావాన్ని, తద్వారా రోగులు రుచి, వాసన కోల్పోవడం అనే అంశంపై మరిన్ని పరిశోధనలు చేయాలని, ఆసక్తికరమైన ఫలితాలు వస్తాయని సైన్స్ అండ్ టెక్నాలజీ విభాగ కార్యదర్శి ప్రొఫెసర్ ఆసుతోష్ శర్మ అంటున్నారు.
పొగ తాగే అలవాటున్నవారికి కోవిడ్ -19 వైరస్ సంక్రమించే అవకాశం ఎక్కువగా వుందని జోధ్పూర్ ఐఐటి పరిశోధకుల అధ్యయన పత్రం ప్రత్యేకంగా తెలియేస్తోంది. పొగ తాగడంవల్ల శరీరంలోని నికోటనిక్ రిసెప్టర్ స్టిమ్యులేట్ అవుతుందని దాంతో శరీరంలో వైరస్ ప్రభావం పెరుగుతుందని పరిశోధనా పత్రం వివరిస్తోంది.
ప్రచురణ వివరాల లింకు:
https://dx.doi.org/10.1021/acschemneuro.0c00201
మరిన్ని వివరాలకు సంప్రదించాల్సిన వివరాలు : ప్రొఫెసర్ సురాజిత్ ఘోష్, sghosh@iitj.ac.in, మొబైల్ నెం: +91-9903099747]
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 195.19 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 47,995
మొత్తం కేసుల్లో క్రియాశీల కేసులు 0.11%
ప్రస్తుత రికవరీ రేటు 98.68%
గత 24 గంటల్లో 4,592 మంది కోలుకున్నారు. దీంతో, కోలుకున్నవారి మొత్తం సంఖ్య 4,26,57,335 కు పెరిగింది.
గత 24 గంటల్లో 8,084 కొత్త కేసులు నమోదయ్యాయి.
రోజువారీ పాజిటివిటీ రేటు 3.24%
వారపు పాజిటివిటీ రేటు 2.21%
గత 24 గంటల్లో చేసిన 2,49,418 కొవిడ్ పరీక్షలతో కలిపి ఇప్పటివరకు 85.51 కోట్ల పరీక్షలు చేశారు.
|
ఆరోగ్య, కుటుంబ సంక్షేమ మంత్రిత్వ శాఖ
|
175.46 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 7 లక్షలకుపైగా డోసులు నిర్వహణ
ప్రస్తుత రికవరీ రేటు 98.33%
గత 24 గంటల్లో నమోదయిన కొత్త కేసులు 16,051
దేశవ్యాప్త క్రియాశీల కేసుల సంఖ్య 2,02,131
వారపు పాజిటివిటీ రేటు 2.12%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 7 లక్షలకు పైగా  డోసులతో కలిపి, 175.46 కోట్ల  డోసులను టీకా కార్యక్రమం అధిగమించింది. 1,98,99,635 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,00,661
|
|
రెండో డోసు
|
|
99,52,131
|
|
ముందు జాగ్రత్త డోసు
|
|
40,45,802
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,07,876
|
|
రెండో డోసు
|
|
1,74,15,830
|
|
ముందు జాగ్రత్త డోసు
|
|
58,97,178
|
|
15-18 ఏళ్ల వారు
|
|
మొదటి డోసు
|
|
5,36,25,069
|
|
రెండో డోసు
|
|
2,15,57,154
|
|
18-44 ఏళ్ల వారు
|
|
మొదటి డోసు
|
|
55,02,94,446
|
|
రెండో డోసు
|
|
43,55,43,092
|
|
45-59 ఏళ్ల వారు
|
|
మొదటి డోసు
|
|
20,20,30,925
|
|
రెండో డోసు
|
|
17,82,84,433
|
|
60 ఏళ్లు పైబడినవారు
|
|
మొదటి డోసు
|
|
12,61,99,513
|
|
రెండో డోసు
|
|
11,10,65,151
|
|
ముందు జాగ్రత్త డోసు
|
|
90,03,436
|
|
ముందు జాగ్రత్త డోసులు
|
|
1,89,46,416
|
|
మొత్తం డోసులు
|
|
1,75,37,22,697
గత 24 గంటల్లో 37,901 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  4,21,24,284 కు పెరిగింది.
దేశవ్యాప్త రికవరీ రేటు 98.33 శాతానికి చేరింది.
గత 24 గంటల్లో 16,051 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 2,02,131. ఇది మొత్తం కేసుల్లో 0.47 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 8,31,087 పరీక్షలు చేశారు. దేశవ్యాప్తంగా ఇప్పటివరకు 76.01 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 2.12 శాతంగా ఉంది. రోజువారీ పాజిటివిటీ రేటు 1.93 శాతంగా నమోదైంది.
అంతరిక్ష విభాగం
నేటివరకు 33 భిన్నదేశాలకు చెందిన 328 ఉపగ్రహాలను భారత్ ప్రయోగించిందిః డాక్టర్ జితేంద్ర సింగ్
అంతరిక్ష కార్యకలాపాలలో ప్రైవేటు భాగస్వామ్యం అత్యాధునిక సాంకేతికత, నూతన అప్లికేషన్లు, సేవల అభివృద్ధికి దారి తీస్తుందిః డాక్టర్ జితేంద్ర సింగ్
ఉపగ్రహాల ప్రయోగ సామర్ధ్యాన్ని అభివృద్ధి చేసేందుకు ఆర్థిక సంవత్సరం 2020-21లో ఇస్రోకు రూ. 900 కోట్లను కేటాయించినట్టు ఈశాన్య ప్రాంత అభివృద్ధి   సహాయ మంత్రి, ప్రధానమంత్రి కార్యాలయం, సిబ్బంది, ప్రజా ఫిర్యాదులు, పెన్షన్లు, అణు ఇంధనం, అంతరిక్ష శాఖ సహాయ మంత్రి డాక్టర్ జితేంద్ర సింగ్ వెల్లడించారు. లోక్సభలో లేవనెత్తిన ఒక ప్రశ్నకు లిఖితపూర్వకంగా సమాధానమిస్తూ, అంతరిక్ష శాఖ చాలాకాలంగా విదేశీ శాటిలైట్లను ప్రయోగిస్తోందని చెప్పారు. దాదాపు 33 భిన్న దేశాలకు సంబంధించిన 328 ఉపగ్రహాలను నేటివరకూ ప్రయోగించి, అదే కాలానికి 28 మిలియన్లను డాలర్ల రూపంలో, 189 మిలియన్లను యూరోల రూపంలో ఆర్జించింది. అంతేకాకుండా, భారత ప్రభుత్వం అంతరిక్ష శాఖ కింద న్యూ స్పేస్ ఇండియా లిమిటెడ్  అనే ప్రభుత్వ రంగ సంస్థను వాణిజ్యపరంగా శాటిలైట్లను ప్రయోగించి, ఆర్థికంగా స్వావలంబన సాధించేందుకు ఏర్పాటు చేసింది.
ఉపగ్రహ ప్రయోగాలలో సామర్ధ్యాన్ని అభివృద్ధి చేసుకునే రంగంలో ఆత్మనిర్భరతను సాధించేందుకు ఇస్రో కృషి చేస్తోంది; కనుక ఈ దిశగా విదేశీ సహకారాన్ని కోరేందుకు ఎటువంటి విధానాన్ని గురించీ యోచించడం లేదు.
ఈ అంశానికే సంబంధించిన మరో ప్రశ్నకు సమాధానమిస్తూ, ఇస్రో సౌకర్యాలను భారతీయ పరిశ్రమలు, విద్యా సంస్థలు తమ అంతరిక్ష వ్యవస్థలను పరీక్షించుకునేందుకు విస్తరించినట్టు డాక్టర్ జితేంద్ర సింగ్ వెల్లడించారు. ఎం/ఎ స్ స్పేస్ కిడ్జ్, ఎం/ ఎస్ సైజిగీ స్పేస్ టెక్నాలజీస్కు చెందిన ఉపగ్రహాలను ఇస్రోలోని యుఆర్ రావ్ శాటిలైట్ సెంటర్లో పరీక్షించారన్నారు. భారతదేశంలోని అంతరిక్ష కార్యకలాపాలలో ప్రైవేటు రంగం భాగస్వామ్యం అన్నది అత్యాధునిక సాంకేతిక పరిజ్ఞానం, నూతన అప్లికేషన్లు, సర్వీసుల అభివృద్ధికి దారి తీస్తుందని ఆశిస్తున్నట్టు తెలిపారు. మొత్తం మీద అది అంతరిక్ష ఆర్థికవ్యవస్థపై భారీ ప్రభావాన్ని చూపుతుందన్నారు.
అంతరిక్ష కార్యకలాపాలలో పాలుపంచుకునేందుకు ప్రైవేటు కంపెనీలను అనుమతించే సమయంలో జాతీయ భద్రతకు సంబంధించిన సమస్యలను ఆందోళనలను ప్రభుత్వం విశ్లేషించిందని, ఈ క్రమంలోనే దేశంలోని అంతరిక్ష కార్యకలాపాలను అనుమతించేందుకు, పర్యవేక్షించేందుకు, క్రమబద్ధం చేసేందుకు స్వతంత్ర నోడల్ ఏజెన్సీ అయిన ఇండియన్ నేషనల్ స్పేస్ ప్రమోషన్ అండ్ ఆథరైజేషన్ సెంటర్ ను ఏర్పాటు చేయడం ద్వారా తగిన చర్యలను తీసుకుందని మంత్రి వెల్లడించారు.
మానవ వనరుల అభివృద్ధి మంత్రిత్వ శాఖ
కేంద్ర విద్యా మంత్రి రమేష్ పోఖ్రియాల్ నిశంక్కు వతయన్ జీవితకాల సాఫల్య పురస్కారం
కేంద్ర విద్యామంత్రి రమేష్ పోఖ్రియాల్ నిశంక్కు వతయన్ జీవితకాల సాఫల్య పురస్కారాన్ని నవంబర్ 21వ తేదీన వర్చువల్ కార్యక్రమం ద్వారా అందించనున్నారు.
రచన, కవిత్వం, సాహిత్య రచనలకు గాను మంత్రికి ఇచ్చిన జాతీయ, అంతర్జాతీయ అవార్డుల జాబితాలో ఇది అదనం. సాహితీరంగంలోను, పాలనలోనూ పోఖ్రియాల్ మాజీ ప్రధానమంత్రి అటల్ బిహారీ వాజ్పేయి నుంచి సాహిత్య భారతీ అవార్డు, మాజీ రాష్ట్రపతి డాక్టర్ ఎ.పి.జి. అబ్దుల్ కలాం నుంచి సాహిత్య గౌరవ్ సమ్మాన్, దుబాయ్ ప్రభుత్వం నుంచి గుడ్ గవర్నెన్్స అవార్డు, మారిషయస్కు చెందిన గ్లోబల్ ఆర్గనైజేషన్ ఆఫ్ పర్సన్ ఆఫ్ ఇండియన్ ఆరిజన్ నుంచి ఔట్స్టాండింగ్ అచీవ్మెంట్ అవార్డు, పర్యావరణ పరిరక్షణ రంగంలో ఉక్రైన్ నుంచి అవార్డును పొందారు. ఆయనను హిమల్ గౌరవ్ సమ్మాన్తో నేపాల్ గౌరవించింది.
నిశంక్ రచించిన జస్ట్ ఎ డిజైర్ అన్న కథల సంకలనం జర్మన్ అనువాదమైన న్యరీన్ వంష్ను హాంబర్గ్లోని ఆఫ్రో ఏషియన్ ఇనిస్టిట్యూట్ ప్రచురించింది. ఆయన స్పర్శ్ గంగ చొరవను మారిషస్ పాఠశాల పాఠ్య ప్రణాళికలో జోడించారు. ఆయన స్వరణ్ గంగ వంటి ప్రత్యేక కార్యక్రమం సహా వివిధ సామాజిక కార్యకలాపాలలో చురుకుగా పాలు పంచుకుంటున్నారు. ఉత్తర్ ప్రదేశ్లో సాంస్కృతిక వ్యవహారాల మంత్రిగా పోఖ్రియాల్ ప్రపంచవ్యాప్తంగా సాంస్కృతిక కార్యక్రమాలను నిర్వహించారు.
పోఖ్రియాల్ లిటరేచర్ బై గ్రాఫిక్ ఎరా అన్న అంశంపై డి. లిట్ను, ఉత్తరాఖండ్ డీమ్డ్ యూనివర్సిటీ నుంచి గౌరవ డాక్టరేట్ను పొందారు.
వివిధ విషయాంశాలపై పోఖ్రియాల్ 75 పుస్తకాలను రచించారు. వీటిని అనేక అంతర్జాతీయ, విదేశీ భాషలలోకి అనువదించారు. ప్రధానమంత్రి నరేంద్ర మోడీ నాయకత్వంలో పోఖ్రియాల్ నూతన విద్యా విధానాన్ని వివిధ ప్రక్రియలలో సారధ్యం వహించారు. దీనికి ప్రపంచవ్యాప్తంగా ప్రశంసలు లభించాయి.
వతయన్ అంతర్జాతీయ అవార్డులను లండన్కు చెందిన వతయన్- యుకె సంస్థ కవులు, రచయితలు, కళాకారులకు తమతమ రంగాలలో ఆదర్శప్రాయమైన, ఉత్తమమైన రచనలకు అందిస్తారు. గతంలో ప్రసూన్ జోషి, జావేద్ అక్తర్ సహా పలువురు ప్రముఖ రచయితలకు వారి సాహితీ రచనలకు వతయన్ అవార్డును అందించారు.
వతయన్- యుకె సమ్మాన్ను దృశ్య వేదికపై నవంబర్ 21వ తేదీ రాత్రి 8.30లకు నిర్వహించనున్నారు. ప్రముఖ రచయిత, లండన్లోని నెహ్రూ సెంటర్ డైరెక్టర్ అయిన డాక్టర్ అమీష్ త్రిపాఠి ఈ కార్యక్రమంలో ప్రత్యేక అతిథిగా పాల్గొననున్నారు. వతయన్ చైర్మన్ మీరా కౌశిక్, కవి అనిల్ శర్మ జోషి, ఆగ్రాకు చెందిన కేంద్ర హిందీ బోర్్డ వైస్ చైర్మన్ అనిల్ కుమార్ జోషి, వాణి ప్రకాశన్ ఎగ్జిక్యూటివ్ డైరెక్టర్ అదితి మహేశ్వరి కూడా ఈ కార్యక్రమంలో పాల్గొననున్నారు.
ప్రధాన మంత్రి కార్యాలయం
దీపావళి సందర్భంగా ప్రజలకు శుభాకాంక్షలు తెలిపిన ప్రధానమంత్రి
ప్రధానమంత్రి శ్రీ నరేంద్రమోదీ దీపావళి సందర్భంగా ప్రజలకు శుభాకాంక్షలు తెలిపారు.
"सभी देशवासियों को दीपावली की हार्दिक मंगलकामनाएं।
(ప్రతి ఒక్కరికీ దీపావళి శుభాకాంక్షలు. ఈ పండుగ మరింత వెలుగు , సంతోషం తీసుకు రాగలదని ఆకాంక్షిస్తున్నాను. అందరూ సుసంపన్నత కలిగి, ఆరోగ్యంగా ఉండాలని ఆకాంక్షిస్తున్నాను "అని ప్రధాని తమ సందేశంలో పేర్కొన్నారు.
రసాయనాలు, ఎరువుల మంత్రిత్వ శాఖ
భారత వ్యవసాయం వృద్ధికి అగ్రి టెక్నాలజీ మరియు ఆవిష్కరణలను ప్రసారం చేయడానికి మరియు ప్రోత్సహించడానికి ఇఫ్కో & ప్రసార భారతి అవగాహన ఒప్పందం కుదుర్చుకుంది
ప్రపంచంలోనే అతిపెద్ద ఎరువుల సహకార సంస్థ అయిన ఇఫ్కో, భారత ప్రభుత్వరంగానికి చెందిన ప్రసార భారతిల మధ్య ఓ అవగాహన ఒప్పందం కుదిరింది. రైతులకు ఉపయోగపడే విధంగా కొత్త వ్యవసాయ సాంకేతిక పరిజ్ఞానం మరియు ఆవిష్కరణలను దూరదర్శన్లో ప్రసారం చేయడానికి ఈ ఒప్పందం ఉపయోగపడుతుంది. న్యూఢిల్లీలోని పృథీ భవన్లో నిర్వహించిన కార్యక్రమంలో ఈ మేరకు ఇరు సంస్థల ప్రతినిధులు సంతకాలు చేశారు.
(ఈ ఒప్పందం ప్రకారం రైతులకు ఉపయోగపడే విధంగా వ్యవసాయ రంగంలో అనుసరిస్తున్న వివిధ వినూత్న పద్ధతులను డిడి కిసాన్లో ప్రసారం చేస్తారు. 30 నిమిషాల పాటు కొనసాగే ఈ దారావాహిక ద్వారా వ్యవసాయంలో వచ్చిన నూతన సాంకేతిక పరిజ్ఞానం, కొత్త ఆవిష్కరణలను రైతులకు అర్ధమయ్యే విధంగా సరళమైన భాషలో వివరిస్తారు. వ్యవసాయంలో రైతులు స్వయం సంమృద్ధి సాధించడానికి ఈ కొత్త వ్యవసాయ పద్దతులు ఉపయోగపడతాయి. ఇఫ్కో చేసిన ఆవిష్కరణలు 25 ఎపిసోడ్లుగా డిడి కిసాన్లో ప్రసారమవుతాయి.
నానో టెక్నాలజీ ఆధారిత యూరియాకు ప్రత్యామ్నాయాన్ని ఇఫ్కో సిద్ధం చేసిందని..ఇది రైతులకు ఎంతగానో దోహద పడుతుందని ఈ సందర్భంగా ఇఫ్కో మేనేజింగ్ డైరెక్టర్ డాక్టర్ యు.ఎస్.అవస్తి చెప్పారు. రైతులకు ఎంతో మేలు చేసే ఆవిష్కరణలు ఇప్పుడు డిడి కిసాన్లో ప్రసారం కావడం చాలా ఆనందంగా ఉందన్నారు. 2022 నాటికి రైతుల ఆదాయాన్ని రెట్టింపు చేసే లక్ష్యాన్ని సాధించడానికి ఈ ఒప్పదం
సహాయపడుతుందని వెల్లడించారు. రైతుల శ్రేయస్సు కోసం దీన్ని ఓ చారిత్రక పరిణామంగా భారత ప్రభుత్వ ప్రధాన శాస్త్రీయ సలహాదారు కె.విజయ్ రాఘవన్ పేర్కొన్నారు.
రైతులకు అవసరమైన వినూత్న సాంకేతిక పరిజ్ఞానం ఇఫ్కో వద్ద ఉంది. దూరదర్శన్ దేశవ్యాప్తంగా విస్తారమైన నెట్వర్క్ను కలిగి ఉంది. వ్యవసాయ ఆవిష్కరణలను రైతులకు సులభమైన భాషలో వివరించడానికి డిడికి చెందిన విస్తారమైన నెట్వర్క్ సహాయపడుతుంది.
ఇఫ్కో, ప్రసారభారతిల మధ్య జరిగిన ఈ ఒప్పందాన్ని గర్వించదగ్గ విషయంగా పేర్కొన్నారు..ప్రసార భారతి సీఈఓ శశి శేఖర్ వెంపటి. ఈ
మాధ్యమం ద్వారా రైతులకు అవసరమైన ముఖ్యమైన సమాచారాన్ని వారికి అర్ధమయ్యే భాషలో ప్రసారం చేస్తామని చెప్పారు. ఈ కార్యక్రమాలను డిజిటల్ మాధ్యమం ద్వారా కూడా ప్రసారం చేస్తామని..తద్వారా యువ రైతులు కూడా ఈ ఆవిష్కరణలో ప్రయోజన పొందవచ్చని వెల్లడించారు.
దూరదర్శన్ డైరెక్టర్ జనరల్ మయాంక్ అగర్వాల్ మాట్లాడుతూ.." ప్రయోగశాలల్లో శాస్త్రవేత్తలు చేసిన ఆవిష్కరణలను క్షేత్రస్థాయిలో అమలు చేయడానికి ఈ ఒప్పందం దోహదపడుతుందని..తద్వారా యువరైతులకు ప్రోత్సాహం లభిస్తుందని చెప్పారు.
ఆర్థిక మంత్రిత్వ శాఖ
గుజరాత్ లో జరిగిన జి 20 దేశాల ఆర్ధిక మంత్రులు, కేంద్ర బ్యాంకు గవర్నర్ల సమావేశం వద్ద "ఇండియా - ఇండోనేషియా ఆర్ధిక మరియు విత్త విషయాలపై పరస్పర సంభాషణ "  ప్రారంభిస్తున్నట్లు ఇండియా, ఇండోనేషియా ప్రకటించాయి
ఈ సంభాషణ / సంవాదం వల్ల రెండు దేశాల మధ్య సహకారాన్ని బలపఱచడంతో పాటు ప్రపంచ సమస్యలపై పరస్పర అవగాహనను పెంపొందించడమే కాక ఉమ్మడి అధ్యయనానికి మరియు విధాన సమన్వయానికి అపూర్వమైన అవకాశం కల్పిస్తుంది.
"ఇండియా - ఇండోనేషియా ఆర్ధిక మరియు విత్త విషయాలపై పరస్పర సంభాషణ " ప్రారంభిస్తున్నట్లు ఇండోనేషియా ఆర్ధిక మంత్రి శ్రీ మూల్యాని ఇంద్రావతి మరియు కేంద్ర ఆర్ధిక , కార్పొరేట్ వ్యవహారాల మంత్రి శ్రీమతి నిర్మలా సీతారామన్ ఆదివారం ప్రకటించారు. జి 20 దేశాల ఆర్ధిక మంత్రులు, కేంద్ర బ్యాంకు గవర్నర్ల సమావేశంలో ఆవిష్కరించిన ఈ వేదిక రెండు దేశాల మధ్య సహకారాన్ని బలపఱచడంతో పాటు ప్రపంచ సమస్యలపై పరస్పర అవగాహనను పెంపొందిస్తుంది.
" భారత ప్రభుత్వం 1991లో రూపొందించిన 'తూర్పు దేశాలవైపు దృష్టి విధానం' , దాని తరువాత ప్రకటించిన 'తూర్పుదేశాల అనుకూల విధానం' వల్ల ద్వైపాక్షిక సంబంధాలలో ముఖ్యంగా వాణిజ్య , సాంస్కృతిక క్షేత్రాలలో శీఘ్రగతిలో అభివృద్ధి జరిగిందని కేంద్ర ఆర్ధిక మంత్రి శ్రీమతి నిర్మలా సీతారామన్ తెలిపారు. "ఆగ్నేయాసియా  ప్రాంతంలో ఇండోనేషియా మన దేశానికి అతి పెద్ద వ్యాపార భాగస్వామిగా మారిందని , 2005 నుంచి ఇప్పటి వరకు రెండు దేశాల మధ్య వాణిజ్యం ఎనిమిది రేట్లు పెరిగిందని, 2022-23 ఆర్ధిక సంవత్సరంలో అది 38 బిలియన్ల అమెరికా డాలర్లకు చేరిందని" ఆమె ప్రకటించారు.
పరస్పర సంభాషణ రెండు దేశాలకు చెందిన ఆర్ధిక విధాన నిర్ణేతలు, ఆర్ధిక రెగ్యులేటర్లు ఒకచోట సమావేశం కావడానికి ద్వైపాక్షిక, అంతర్జాతీయ ఆర్ధిక, విత్త విషయాలపై భాగస్వామ్యం పెంపొందడానికి దోహదం చేస్తుంది. డిజిటల్ ఆర్ధిక వ్యవస్థ శక్తి సామర్ధ్యాలను గుర్తించిన ఇద్దరు ఆర్ధిక మంత్రులు ఈ రంగంలో సహకరించుకోవాలని అంగీకరించారు.
వేగంగా ఎదుగుతున్న ఆర్ధిక వ్యవస్థలనే సారూప్యతతో పాటు రెండు దేశాలకు జి20, డబ్ల్యు టి ఓ, తూర్పు ఆసియా కూటమి వంటి బహుజాతీయ సంస్థలలో సభ్యత్వం ఉన్న దృష్ట్యా ఇప్పుడు ఆవిష్కరించిన వేదిక ఉమ్మడి అధ్యయనానికి మరియు విధాన సమన్వయానికి/సహకారానికి అపూర్వమైన అవకాశం కల్పిస్తుంది.
ఈ సంభాషణ / సంవాదం వల్ల ఇండియా, ఇండోనేషియా మధ్య ద్వైపాక్షిక సంబంధాలను మరింత వృద్ధిచేయడమే కాక ఆగ్నేయాసియాలో, ప్రపంచంలో విస్తృత ఆర్ధిక, విత్త సుస్థిరతకు కూడా తోడ్పడగలదని ఇద్దరు ఆర్ధిక మంత్రులు అభిప్రాయపడ్డారు.
హోం మంత్రిత్వ శాఖ
కేంద్ర పాలిత ప్రాంతం దాద్ రా మరియు నాగర్ హవేలీ లోని సిల్వాసా లో వైద్య కళాశాల ఏర్పాటు కు ఆమోదం తెలిపిన మంత్రివర్గం
ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం కేంద్ర పాలిత ప్రాంతమైన దాద్ రా మరియు నాగర్ హవేలీ లోని సిల్వాసా లో వైద్య కళాశాల ను ఏర్పాటు చేయడానికి ఆమోదం తెలిపింది.
ప్రధానాంశాలు:
1. కేంద్ర పాలిత ప్రాంతమైన దాద్ రా మరియు నాగర్ హవేలీ లోని సిల్వాసా లో వైద్య కళాశాల ను ఏర్పాటు చేయడం కోసం రెండు సంవత్సరాలలో 189 కోట్ల రూపాయల మూలధనాన్ని వ్యయపరచాలని నిర్ధారించడమైంది. ఇందులో 114 కోట్ల రూపాయలను 2018-19 లోను, 75 కోట్ల రూపాయలను 2019-20 లోను వెచ్చిస్తారు. ఈ కళాశాల లో ఏటా 150 మంది విద్యార్థుల ను చేర్చుకొంటారు.
2. ఈ పథకాన్ని 2019-20 కల్లా పూర్తి చేస్తారు. దీని నిర్మాణాన్ని, మూలధన వ్యయాన్ని ఆరోగ్యం & కుటుంబ సంక్షేమ మంత్రిత్వ శాఖ మార్గదర్శక సూత్రాలు, ఇంకా మెడికల్ కౌన్సిల్ ఆఫ్ ఇండియా  నియమాలకు అనుగుణం గా చేయడం జరుగుతుంది.
3. వైద్య కళాశాల సంబంధిత వార్షిక పునరావృత్త వ్యయాన్ని కేంద్ర పాలిత ప్రాంత బడ్జెటు లో సర్దుబాటు చేస్తారు.
4. కమిటీ ఆన్ ఎస్టాబ్లిశ్ మెంట్ ఎక్స్పెండిచర్  సిఫారసు కు అనుగుణంగా 357 రెగ్యులర్ పోస్టులను ఏర్పాటు చేస్తారు. వీటిలో 14 జెఎస్ స్థాయి, అంతకు మించిన  21 రెగ్యులర్ పోస్టులు కూడా ఉంటాయి.
ప్రయోజనాలు:
ఈ ఆమోదం వైద్యుల లభ్యత ను పెంచుతుంది. అలాగే, వైద్యుల కొరత సమస్య ను తీరుస్తుంది. ఇది రెండు కేంద్ర పాలిత ప్రాంతాల విద్యార్థుల కు వైద్య విద్యావకాశాలను అధికం చేస్తుంది. అంతేకాకుండా, జిల్లా ఆసుపత్రుల లో ఇప్పుడు ఉన్నటువంటి మౌలిక సదుపాయాలను అభిలషణీయమైన స్థాయి లో వినియోగించుకోవడానికి దారి తీయడం తో పాటు రెండు కేంద్ర పాలిత ప్రాంతాల ప్రజల కు మరియు చుట్టుపక్కల ప్రాంతాల ప్రజల కు సంబంధించి మూడో అంచె ఆరోగ్య సదుపాయాలను మెరుగుపరచగలుగుతుంది. ఈ వైద్య కళాశాల విద్యార్థుల కు- ప్రత్యేకించి ఉభయ కేంద్ర పాలిత ప్రాంతాల లోని ఆదివాసీ ప్రాంతాలు, ఇంకా గ్రామీణ ప్రాంతాల విద్యార్థుల కు- ప్రయోజనకారి గా ఉండడం తో పాటు, సామాజిక సమానత్వాన్ని ప్రోత్సహించ గలుగుతుంది. కేంద్ర పాలిత ప్రాంతాల లో వైద్యుల సంఖ్య ను మెరుగుపరచడం ద్వారా చక్కని సేవ లను అందుబాటు లోకి తీసుకు వచ్చేందుకు, ఆరోగ్యపరమైన సమానత్వాన్ని ప్రోత్సహించేందుకు మార్గం సుగమం అవుతుంది.
(
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 137.46 కోట్ల డోసులను అందించారు.
దేశవ్యాప్త క్రియాశీల కేసుల సంఖ్య 83,913. ఇది 570 రోజుల కనిష్ట స్థాయి.
మొత్తం కేసుల్లో క్రియాశీల కేసులు 1% కంటే తక్కువగా, 0.24% వద్ద ఉన్నాయి. 2020 మార్చి నుంచి ఇది కనిష్ట స్థాయి.
రికవరీ రేటు 98.38% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 7,469 మంది కోలుకున్నారు. దీంతో, కోలుకున్నవారి మొత్తం సంఖ్య 3,41,78,940 కు పెరిగింది.
గత 24 గంటల్లో 7,081 కొత్త కేసులు నమోదయ్యాయి.
రోజువారీ పాజిటివిటీ రేటు  గత 76 రోజులుగా 2% కన్నా తక్కువగా ఉంది.
వారపు పాజిటివిటీ రేటు  గత 35 రోజులుగా 1% కన్నా తక్కువగా ఉంది.
ఇప్పటివరకు 66.41 కోట్ల కొవిడ్ పరీక్షలు చేశారు.
ఈశాన్య ప్రాంత అభివృద్ధి మంత్రిత్వ శాఖ
వ్యవస్థాపకతకు ప్రోత్సాహం
ఈశాన్యప్రాంతం నుంచి గిరిజన ఉత్పత్తులను ప్రోత్సహించేందుకు మార్కెటింగ్ & లాజిస్టిక్స్ అభివృద్ధి పథకం  కింద, గిరిజన వ్యవహారాల మంత్రిత్వ శాఖ గిరిజన ఈశాన్య రాష్ట్రాల నుంచి ఉత్పత్తుల సేకరణ, లాజిస్టిక్స్, మార్కెటింగ్లో అధిక సామర్ధ్యం ద్వారా గిరిజన హస్తకళాకారుల జీవనోపాధి అవకాశాలను బలోపేతం చేయడాన్ని లక్ష్యంగా పెట్టుకుంది. దీనికి సంబంధించి ట్రైబల్ కోఆపరేటివ్ మార్కెటింగ్ డెవలప్మెంట్ ఫెడరేషన్ ఆఫ్ ఇండియా  ఈశాన్యప్రాంత అభివృద్ధి మంత్రిత్వ శాఖ పరిధిలోని కేంద్ర ప్రభుత్వ రంగ సంస్థ అయిన ఈశాన్య హాండీక్రాఫ్ట్స్ & హ్యాండ్లూం డెవలప్మెంట్ కార్పొరేషన్ తో 01.02.2023న ఈశాన్య ప్రాంతంలో ఈ పథకాన్ని అమలు చేసేందుకు అవగామనా ఒప్పందం చేసుకుంది. మొత్తం 14 ట్రైఫెడ్ ప్రాంతీయ కార్యాలయాలు ట్రైబ్స్ ఇండియా ఇ-కామర్స్పోర్టల్పై వచ్చిన ఆర్డర్లను బట్వాడా చేసేందుకు తమ లాజిస్టిక్స్ భాగస్వామిగా ఇండియా పోస్ట్తో ఒప్పందాలు కుదుర్చుకున్నాయి.
పిటిపి-ఎన్ఇఆర్ పథకం ఈశాన్యప్రాంతం వ్యాప్తంగా అదనంగా 6000మంది గిరిజన హస్తకళాకారులు, గిరిజన ఉత్పత్తిదారుల జీవనోపాదిని నేరుగా మెరుగుపరచాలని భావిస్తోంది.
ఈ సమాచారాన్ని ఈశాన్యప్రాంత అబివృద్ధి మంత్రి శ్రీ జి. కిషన్ రెడ్డి సోమవారం లోక్సభకు ఇచ్చిన లిఖితపూర్వక సమాచారంలో పేర్కొన్నారు.
భారత పోటీ ప్రోత్సాహక సంఘం
క్లారియంట్ఏజీ సంస్థలో ఇంక్రిమెంటల్ ఎక్విజిషన్ ప్రాతిపదికన సాబిక్ బీవీ వాటా కొనుగోలు చేసేందుకు సీసీఐ ఆమోదం
క్లారియంట్ఏజీ సంస్థలో సాబిక్ ఇంటర్నేషనల్ హోల్డింగ్ బి.వి.  ఇంక్రిమెంటల్ ఎక్విజిషన్ ప్రాతిపదిన వాటాను కొనుగోలు చేసేందుకు గాను కాంపిటీషన్ కమిషన్ ఆఫ్ ఇండియా  ఆమోదం తెలిపింది. కాంపిటీషన్ చట్టం, 2002 లోని.. సెక్షన్ 31  ప్రకారం ఈ నెల 2వ తేదీన సీసీఐ తన ఆమోదం తెలిపింది. క్లారియంట్ ఏజిలో 6.51 శాతం వాటాకు  సాబిక్ బీవీ  యొక్క పూర్తిగా యాజమాన్యంలోని అనుబంధ సంస్థ) సీసీఐకి ఒక ప్రతిపాదన సమర్పించింది. సాబిక్ అనే సంస్థ సౌదీ అరేబియా ప్రభుత్వం యొక్క రాయల్ డిక్రీచే స్థాపించబడింది. ఇది సౌదీలోని స్టాక్ ఎక్స్ఛేంజ్లో అధికారికంగా లిస్ట్ చేయబడింది. 50 కి పైగా దేశాలలో తన కార్యకలాపాలు కలిగి ఉంది. సాబిక్ బీవీ అనేది సాబిక్ యొక్క అంతర్జాతీయ కార్యకలాపాల హోల్డింగ్ సంస్థ, దీని ద్వారా సాబిక్ ప్రత్యేక రంగాలలో పెట్టుబడులు పెట్టింది. పెట్రోకెమికల్స్, అగ్రి-న్యూట్రియంట్స్, లోహాలు మరియు ప్రత్యేక పదార్థాలు వంటి ప్రధానంగా చురుకుగా ఉండే నాలుగు ఉత్పత్తి విభాగాలలో సాబిక్ తన కార్యకలాపాలను కలిగి ఉంది. క్లారియంట్ ఏజి అనేది ముట్టెంజ్లో ప్రధాన కార్యాలయం కలిగిన స్విస్ రసాయనాల సంస్థ. ఇది స్విస్ ఎక్స్ఛేంజ్లో లిస్ట్ చేయబడింది. ఇది ప్రత్యేక రసాయనాల ఉత్పత్తి మరియు ప్రపంచవ్యాప్తంగా పంపిణీలో చురుకుగా వ్యవహరిస్తోంది. వ్యక్తిగత సంరక్షణ, చమురు, మైనింగ్, పంట పరిష్కారాలు మరియు పారిశ్రామిక అనువర్తనాలతో సహా వివిధ రంగాలకు క్లారియంట్ తన ఉత్పత్తులను సరఫరా చేస్తుంది. చట్టం యొక్క సెక్షన్ 43ఏ కింద విచారణకు ఎలాంటి పక్షపాతం లేకుండా ఈ ప్రతిపాదనకు సీసీఐ తన ఆమోదం తెలిపింది.
(దీనికి సంబంధించి సీసీఐ యొక్క వివరణాత్మక అర్డరు వెలువడాల్సి ఉంది.
పర్యావరణం, అడవులు, మరియు వాతావరణ మార్పు మంత్రిత్వ శాఖ
దేశంలో బీఎస్-6ను ప్రవేశపెట్టడం విప్లవాత్మక అడుగు: శ్రీ ప్రకాశ్ జావడేకర్
కేంద్ర పర్యావరణం, అటవీ, వాతావరణ మార్పుల శాఖ మంత్రి శ్రీ ప్రకాశ్ జావడేకర్ ఫేస్బుక్ లైవ్ ద్వారా ప్రజలతో సంభాషించారు. దేశంలో వాయు కాలుష్యం, నియంత్రణకు కేంద్రం తీసుకుంటున్న చర్యలను వివరించారు. #AskPrakashJavadekar హ్యాష్ట్యాగ్తో ప్రజలు కేంద్ర మంత్రితో మాట్లాడారు.
వాయు కాలుష్య నియంత్రణకు ప్రధాని మోదీ సమగ్ర విధానం ప్రకటించారని, అది దేశవ్యాప్తంగా అమలవుతోందని శ్రీ జావడేకర్ చెప్పారు. జాతీయ స్వచ్ఛ వాయు పథకం  ద్వారా, పర్యావరణ మంత్రిత్వ శాఖ ఆ విధానాన్ని దేశవ్యాప్తంగా 122 నగరాల్లో అమలు చేస్తోందని తెలిపారు. 'పీఎం10'లో 20-30 శాతం తగ్గింపు, 2024 నాటికి 'పీఎం2.5' సాధించడం ఎన్సీఏపీ లక్ష్యంగా కేంద్ర మంత్రి వివరించారు.
ప్రపంచం మొత్తం వాయు కాలుష్య సమస్యను ఎదుర్కొంటోందని శ్రీ జావడేకర్ అన్నారు. వాహన, పారిశ్రామిక ఉద్గారాలు; నిర్మాణ ప్రాంతాల ధూళి; పంట వ్యర్థాలు, అటవీ దహనాలు; పేలవమైన వ్యర్థాల నిర్వహణ వంటివి భారత్లో వాయు కాలుష్యానికి ప్రధాన కారణాలుగా చెప్పారు. భౌగోళిక, వాతావరణ పరిస్థితులతో ఈ కారణాలు కలవడం వల్ల, చలికాలంలో ఉత్తర భారతదేశంలో సమస్య తీవ్రరూపం దాలుస్తోందన్నారు.
వాయు కాలుష్య నియంత్రణకు కేంద్రం సమర్థవంతంగా చేపట్టిన చర్యల గురించి ఫేస్బుక్ ద్వారా ప్రజలకు శ్రీ జావడేకర్ వివరించారు. జనవరి నుంచి సెప్టెంబర్ కాలానికి సంబంధించి; 'మంచి వాయు దినాలు' 2016లో 106 ఉంటే, 2020లో 218కి పెరిగాయని; 'నాణ్యత లేని వాయు దినాలు' 2016లో 156 ఉంటే, 2020లో 56కు తగ్గాయని వివరించారు.
ఈ ఏడాది ఏప్రిల్ నుంచి బీఎస్-6 ఇంధన ప్రమాణాలతో వాహనాలను ప్రవేశపెట్టడం వాహన కాలుష్యం తగ్గింపు దిశగా విప్లవాత్మక అడుగుగా కేంద్ర మంత్రి అభివర్ణించారు. బీఎస్-6 ఇంధన వినియోగం కారణంగా, డీజిల్ కార్లలో నైట్రోజన్ ఆక్సైడ్ ఉద్గారాలు 70 శాతం, పెట్రోల్ కార్లలో 25 శాతం, వాహనాల్లో పీఎం స్థాయి 80 శాతం తగ్గిందని వెల్లడించారు.
'తూర్పు, పశ్చిమ పరిధి ఎక్స్ప్రెస్ వే' ద్వారా దిల్లీ నుంచి ట్రాఫిక్ మళ్లించడం వల్ల రద్దీ తగ్గిందన్న శ్రీ జావడేకర్; వ్యక్తిగత వాహన వినియోగం తగ్గించి, ప్రజా రవాణా వ్యవస్థల్లో ప్రయాణం చేయాలని ప్రజలకు పిలుపునిచ్చారు. కాలుష్యం వెలువరించని వాహనాలు ఉపయోగించాలని సూచించారు. మెట్రో విస్తరణ వల్ల రద్దీ, కాలుష్యం బాగా తగ్గిందని చెప్పారు. ఐదు లక్షల వాహనాల కాలుష్యాన్ని తగ్గించేలా మరికొన్ని స్టేషన్లు, బోగీలతో మెట్రో విస్తరణ జరిగిందని వెల్లడించారు.
బాదర్పూర్, సోనీపట్ బొగ్గు విద్యుత్ ప్లాంట్ల మూసివేత, ఇటుక బట్టీలు జిగ్జాగ్ సాంకేతికతలకు మారడం, 2800 పరిశ్రమల్లో పీఎన్జీ ఇంధన వినియోగం, పెట్ కోక్, ఫర్నేస్ ఆయిల్ వాడకంపై నిషేధం సహా పారిశ్రామిక ఉద్గారాల నియంత్రణకు చేపట్టిన చర్యల గురించి కూడా కేంద్ర మంత్రి జావడేకర్ వివరించారు.
దేశవ్యాప్తంగా ఉన్న నగరాల్లోని కాలుష్యపూరిత ప్రాంతాల గురించి పూర్తి సమాచారం అందించే, సీపీబీసీ రూపొందించిన 'సమీర్' యాప్ను ప్రజలంతా డౌన్లోడ్ చేసుకోవాలని శ్రీ జావడేకర్ కోరారు. కాలుష్యం అధికంగా ఉన్న ప్రాంతాలను ఈ యాప్ ఎర్రరంగుతో సూచిస్తుంది.
ప్రధాన మంత్రి కార్యాలయం
ఇండోర్ దుర్ఘటన మృతుల కుటుంబాలకు పరిహారం ప్రకటించిన ప్రధానమంత్రి
మధ్యప్రదేశ్లోని ఇండోర్ దుర్ఘటనలో మరణించినవారి కుటుంబాలకు ప్రధాని శ్రీ నరేంద్ర మోదీ ప్రధానమంత్రి జాతీయ సహాయ నిధి  నుంచి పరిహారం ప్రకటించారు.
ఈ మేరకు ప్రధానమంత్రి కార్యాలయం ఒక ట్వీట్ ద్వారా ఇచ్చిన సమాచారంలో:
“ఇండోర్లో ఇవాళ్టి దురదృష్టకర సంఘటనలో మరణించినవారి కుటుంబాలకు చేయూతగా ప్రధానమంత్రి రూ.2 లక్షల వంతున, గాయపడిన వారికి రూ.50,000 చొప్పున ప్రధానమంత్రి జాతీయ సహాయ నిధి  నుంచి ఆర్థిక సహాయం ప్రకటించారు: PM @narendramodi” అని తెలియజేసింది.